 מתי גולן, רון בן ישי ורות ירון משוחחים על פסק הדין שקבע כי אילנה דיין הוציאה את דיבתו של סרן ר 
 התוכנית "תיק תקשורת" מוקדשת הפעם כולה לפסק הדין במשפט סרן ר נגד אילנה דיין, שבו פסק השופט נעם סולברג כי כתבת תחקיר בתוכנית "עובדה" הוציאה את דיבתו של סרן ר, וחייב את דיין ומערכת התוכנית בפיצוי בסך מאות אלפי שקלים. בפתח התוכנית מעיר המנחה עמנואל רוזן על השמחה לאיד שהביעו עיתונאים לנוכח קביעת בית-המשפט. בהמשך משוחח רוזן על פסק הדין עם מתי גולן, פרשן "גלובס"; רון בן ישי, פרשן אתר ynet; ודוברת צה"ל לשעבר רות ירון. כמו כן מוקרן מחדש ראיון עם דיין שנערך בתוכנית "תיק תקשורת" בדצמבר 2004. בראיון זה מתייחסת דיין לביקורת שנמתחה על התחקיר. האם עבודת העריכה של הכתבה הובילה ליצירת סרט דרמה במקום תחקיר עיתונאי? האם על כל העיתונאים לשנות מעתה והלאה את צורת העריכה של כתבותיהם? האם השופט סולברג התערב באופן מוגזם בעבודת העיתונאים? האם ראוי היה לחכות עם שידור התחקיר עד לתום המשפט של סרן ר? האם דיין זכתה ליחס מפלה לרעה מהשופט בשל מעמדה בתחום? האם על דיין להתפטר מתפקידה בעקבות פסק הדין?